Diari Oficial de la Generalitat Valenciana


Sumari del DOGV 9876, del 21-06-2024 (2024/5964)

Extracte de la Resolució de 12 de juny de 2024, de la Conselleria d'Agricultura, Ramaderia i Pesca, per la qual es convoquen, per a l'exercici 2024, les ajudes per als consells reguladors o òrgans de gestió de les figures de qualitat diferenciada agroalimentària de la Comunitat Valenciana i entitats associatives gestores de l'autorització de l'ús de la marca «CV».
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9876

Data del DOGV
:   21-06-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/5964


Data del document
:   28-05-2024

Organisme emissor
:   Conselleria d'Agricultura, Ramaderia i Pesca

Tipus de document
:   Extracte

Anàlisi jurídica

Extracte de la Resolució de 12 de juny de 2024, de la Conselleria d'Agricultura, Ramaderia i Pesca, per la qual es convoquen, per a l'exercici 2024, les ajudes per als consells reguladors o òrgans de gestió de les figures de qualitat diferenciada agroalimentària de la Comunitat Valenciana i entitats associatives gestores de l'autorització de l'ús de la marca «CV». [2024/5964]  
BDNS(Identif.):768876  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/768876)  
  
Primer. Beneficiaris  
1. Podran rebre estes ajudes els consells reguladors o òrgans de gestió de les figures de qualitat diferenciada agroalimentària de la Comunitat Valenciana i les entitats associatives gestores de l'autorització de l'ús de la marca CV, en què participen productors implicats en algun programa de qualitat diferenciada agroalimentària de la Comunitat definits en la ba-se tercera de l'annex de l'Orde 2/2024, d'1 de març, per la qual s'estableixen les bases reguladores d'estes ajudes. No obstant l'anterior, les entitats associatives gestores de l'autorització de l'ús de la marca CV no podran accedir a les ajudes contemplades en la lletra a) de la base primera del citat annex.  
2. En qualsevol cas, els beneficiaris finals de l'ajuda deuran ostentar la condició de pimes actives en el sector agrícola. A este efecte, la categoria de microempreses, petites i mitjanes empreses (PIME) està constituïda per les empreses que ocupen menys de 250 perso-nes i tenen un volum de negoci anual que no excedeix de 50 milions d'euros o un balanç general anual que no excedeix de 43 milions d'euros, d'acord amb la definició establida en l'annex I del Reglament 2472/2022.  
  
  
Segon. Objecte  
L'objecte de les ajudes previstes en la present convocatòria és el de fomentar la producció i comercialització de productes agroalimentaris de qualitat diferenciada, a través del suport a:  
a) Les activitats inicials per a la constitució de nous consells reguladors o òrgans de gestió de les denominacions d'origen protegides i indicacions geogràfiques protegides.  
b) Els costos derivats de les mesures de control obligatòries suportats pels consells reguladors o òrgans de gestió de les figures de qualitat diferenciada agroalimentària de la Comunitat Valenciana i entitats associatives gestores de l'autorització de l'ús de la marca CV, en relació amb els règims de qualitat.  
c) Els costos derivats de les activitats de promoció i informació suportats pels consells reguladors o òrgans de gestió de les figures de qualitat diferenciada agroalimentària de la Comunitat Valenciana i entitats associatives gestores de l'autorització de l'ús de la marca CV, en els termes i amb els límits establits en el annex de l'Orde 2/2024, d'1 de març.  
  
Tercer. Bases reguladores  
Orde 2/2024, d'1 de març, de la Conselleria d'Agricultura, Ramaderia i Pesca, per la qual s'establixen les bases reguladores de les ajudes per als consells reguladors o òrgans de gestió de les figures de qualitat diferenciada agroalimentària de la Comunitat Valenciana i les entitats associatives gestores de l'autorització de l'ús de la marca CV, i per la qual es modifica l'Orde 20/2023, de 6 de juliol, de la Conselleria d'Agricultura, Desenvolupament Rural, Emergència Climàtica i Transició Ecològica, que aprova els Estatuts de la Denominació d'Origen Protegida Utiel-Requena i el seu consell regulador.  
  
Quart. Quantia  
Import 1.200.000 €.  
Este import podrà veure's incrementat de conformitat amb el que es disposa en l'article 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat (DOGV 8592, 16.07.2019), sense necessitat de publicar una nova convocatòria, fins a un import màxim d'un milió quatre-cents cinquanta mil euros, (1.450.000 €), amb càrrec a la citada línia K13527736.  
  
Quint. Termini de presentació de les sol·licituds  
El termini de presentació de les sol·licituds de les ajudes per als consells reguladors o òrgans de gestió de les figures de qualitat diferenciada de la Comunitat Valenciana, i entitats associatives gestores de l'autorització de l'ús de la marca «CV», serà de quinze dies hàbils a comptar des de l'endemà de la publicació de l'extracte de la resolució de la convocatòria en el Diari Oficial de la Generalitat Valenciana.  
  
València, 12 de juny de 2024. El conseller d'Agricultura, Ramaderia i Pesca: José Luis Aguirre Larráuri.